CELEX: 32004R1863
Language: lt
Date: 2004-10-26 00:00:00
Title: 2004 m. spalio 26 d. Komisijos reglamentas (EB) Nr. 1863/2004, nustatantis dirbtinai auginamų pievagrybių prekybos standartus

28.10.2004   
            
            
               LT
            
            
               Europos Sąjungos oficialusis leidinys
            
            
               L 325/23
            
         
      KOMISIJOS REGLAMENTAS (EB) Nr. 1863/2004
   2004 m. spalio 26 d.
   nustatantis dirbtinai auginamų pievagrybių prekybos standartus
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 2 straipsnio 2 dalį,
   kadangi:
   
               (1)
            
            
               Dirbtinai auginami pievagrybiai priklauso produktams, kuriems turi būti taikomi prekybos standartai, pateikiami Reglamento (EB) 2200/96 I priede. 2002 m. birželio 7 d. Komisijos reglamentas Nr. 982/2002, nustatantis dirbtinai auginamų pievagrybių prekybos standartus (2), buvo daug kartų iš dalies keičiamas. Siekiant aiškumo reikia panaikinti Reglamentą (EB) Nr. 982/2002 ir pakeisti jį nauju reglamentu.
            
         
               (2)
            
            
               Kad būtų pasiektas šis tikslas ir išsaugotas tarptautinių rinkų skaidrumas, reikia atsižvelgti į Jungtinių Tautų Europos ekonominės komisijos (JT EEK) Žemės ūkio produktų kokybės standartų darbo grupės rekomenduojamą JT EEK standartą FFV-24 dėl dirbtinai auginamų pievagrybių (Agaricus) prekybos ir komercinės kokybės kontrolės.
            
         
               (3)
            
            
               Naujų standartų taikymas turėtų padėti pašalinti iš rinkos nepatenkinamos kokybės produktus, priderinti produkciją prie vartotojų reikalavimų bei palengvinti sąžininga konkurencija pagrįstus prekybinius santykius ir taip padėti kelti gamybos pelningumą.
            
         
               (4)
            
            
               Standartai taikomi visiems prekybos etapams. Vežimas ilgus atstumus, sandėliavimas tam tikrą laiką ir kiti įvairūs produktus veikiantys procesai gali sukelti tam tikrus pokyčius dėl produktų biologinio vystymosi arba dėl to, kad jie santykinai greitai genda. Į tokį vaisių gedimą reikia atsižvelgti prekybos etapuose po išsiuntimo taikant atitinkamus standartus.
            
         
               (5)
            
            
               „Ekstra“ klasės produktai turi būti ypač atidžiai rūšiuojami ir pakuojami, todėl šiuo atveju reikia atkreipti dėmesį tik į tai, ar jie yra švieži ir nepabrinkę.
            
         
               (6)
            
            
               Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Dirbtinai auginamų pievagrybių, klasifikuojamų KN kodu 0709 51 00, prekybos standartas nustatomas priede.
   Šis standartas taikomas visais prekybos etapais, vadovaujantis Reglamente (EB) Nr. 2200/96 numatytomis sąlygomis.
   Tačiau išsiųsti produktai, palyginti su standarto reikalavimais, tolesniais etapais gali būti:
   
               a)
            
            
               ne tokie švieži ir truputį pabrinkę;
            
         
               b)
            
            
               produktų, priklausančių kitai nei „Ekstra“ klasei, kokybė dėl jų vystymosi ir gedimą spartinančių savybių gali būti nežymiai pablogėjusi.
            
         2 straipsnis
   Reglamentas (EB) Nr. 982/2002 panaikinamas.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. spalio 26 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 297, 1996 11 21, p. 1. Reglamentas su paskutiniais pakeitimais, padarytais Komisijos reglamentu (EB) Nr. 47/2003 (OL L 7, 2003 1 11, p. 64).
   
      (2)  OL L 150, 2002 6 8 p. 45. Reglamentas su paskutiniais pakeitimais, padarytais Komisijos reglamentu (EB) Nr. 907/2004 (OL L 163, 2004 4 30, p. 50).
   
      PRIEDAS
      DIRBTINAI AUGINAMŲ PIEVAGRYBIŲ (Agaricus) STANDARTAS
      I.   PRODUKTO APIBRĖŽIMAS
      Šis standartas taikomas Agaricus (sin. Psalliota) genties auginamų padermių vaisiakūniams, kurie vartotojams tiekiami švieži, neskaitant pievagrybių pramoniniam perdirbimui.
      Pievagrybiai klasifikuojami šiais prekybai skirtais tipais, kurie pirmiausia skirstomi į dvi grupes:
      
                  —
               
               
                  nenupjautus pievagrybius, kurių koto apačia nenupjauta,
               
            
                  —
               
               
                  nupjautus pievagrybius, kurių koto apačia nupjauta.
               
            Abiejose grupėse skiriamos vystymosi stadijos eilės tvarka:
      
                  —
               
               
                  uždari pievagrybiai (arba lygiareikšmis pavadinimas), t. y. grybai su visiškai uždara kepurėle,
               
            
                  —
               
               
                  pievagrybiai su šydu, kurių kepurėlę su kotu dengia šydas,
               
            
                  —
               
               
                  atviri pievagrybiai, t. y. pievagrybiai su atvira kepurėle (kepurėlė atvira arba lėkšta; kepurėlės kraštai turi būti kiek nulinkę žemyn),
               
            
                  —
               
               
                  lėkšti pievagrybiai, t. y. visiškai atviri pievagrybiai (bet kepurėlės kraštai nėra įgavę nei pernelyg aiškaus dubenėlio pavidalo, nei pernelyg išlinkę į viršų).
               
            Toliau pievagrybiai klasifikuojami į dvi grupes pagal spalvą:
      
                  —
               
               
                  „balti“,
               
            
                  —
               
               
                  „rudi“ arba „kaštoniniai“.
               
            II.   NUOSTATOS DĖL KOKYBĖS
      Standarto tikslas yra apibrėžti pievagrybių kokybės reikalavimus po paruošimo ir pakavimo.
      A.   Minimalūs reikalavimai
      Visų klasių pievagrybiai, laikantis kiekvienai klasei taikomų specialių nuostatų ir leistinų nuokrypių, turi būti:
      
                  —
               
               
                  sveiki; nupjautų pievagrybių pjūvis turi būti švarus,
               
            
                  —
               
               
                  nesugedę; puvimo ar gedimo paveikta arba smarkiai parudavusiais kotais ir dėl to vartoti netinkama produkcija neleistina,
               
            
                  —
               
               
                  švarūs; faktiškai neturintys jokių pastebimų pašalinių medžiagų, išskyrus auginimo terpę,
               
            
                  —
               
               
                  šviežiai atrodantys; atkreipiant dėmesį į atitinkamos veislės arba komerciniam tipui būdingą lakštelių spalvą,
               
            
                  —
               
               
                  faktiškai neturintys kenkėjų,
               
            
                  —
               
               
                  faktiškai nesužaloti kenkėjų,
               
            
                  —
               
               
                  neturintys normos ribas peržengiančios išorinės drėgmės,
               
            
                  —
               
               
                  neturintys jokio pašalinio kvapo ir (arba) skonio.
               
            Pievagrybių brandos stadija ir būklė turi būti tokie, kad jie galėtų:
      
                  —
               
               
                  ištverti transportavimą bei paruošimą, ir
               
            
                  —
               
               
                  būti pristatyti į paskyrimo vietą patenkinamos būklės.
               
            B.   Klasifikacija
      Pievagrybiai skirstomi į tris toliau apibrėžtas klases:
      
                  i)
               
               
                  
                     „Ekstra“ klasė
                  
                  Šios klasės pievagrybiai turi būti aukščiausios kokybės. Jų forma, išvaizda, išsivystymas ir spalva turi būti būdingi prekybiniam tipui. Jie turi būti taisyklingos formos.
                  Jie negali turėti defektų, išskyrus labai nežymius išorinius defektus, jeigu jie nekenkia bendrai produkcijos išvaizdai, jos kokybei, išsilaikymui ir išvaizdai pakuotėje.
                  Nupjautų pievagrybių pjūvis turi būti maždaug statmenas išilginės ašies atžvilgiu.
                  Jie turi būti faktiškai be auginimo terpės, tačiau nenupjautų pievagrybių koto apačioje gali būti auginimo terpės likučių.
               
            
                  ii)
               
               
                  
                     I klasė
                  
                  Šios klasės pievagrybiai turi būti geros kokybės. Jų forma, išvaizda, išsivystymas ir spalva turi būti būdingi prekybai skirtam tipui.
                  Tačiau gali būti leistini šie nežymūs defektai, jeigu jie nekenkia bendrai produkcijos išvaizdai, jos kokybei, išsilaikymui ir išvaizdai pakuotėje:
                  
                              —
                           
                           
                              nežymūs formos defektai,
                           
                        
                              —
                           
                           
                              nežymūs spalvos defektai,
                           
                        
                              —
                           
                           
                              nežymūs paviršiaus sumušimai,
                           
                        
                              —
                           
                           
                              nežymūs auginimo terpės pėdsakai, tačiau nenupjautų pievagrybių koto apačioje gali būti šiek tiek auginimo terpės.
                           
                        Nupjautų pievagrybių pjūvis turi būti maždaug statmenas išilginės ašies atžvilgiu.
               
            
                  iii)
               
               
                  
                     II klasė
                  
                  Šiai klasei priklauso pievagrybiai, kurie negali būti priskirti prie aukštesnių klasių, tačiau atitinka pirmiau išvardytus minimalius reikalavimus.
                  Gali būti leistini šie defektai, jeigu pievagrybiai išlaiko savo pagrindines savybes, susijusias su kokybe, išsilaikymu bei išvaizda:
                  
                              —
                           
                           
                              formos defektai,
                           
                        
                              —
                           
                           
                              spalvos defektai,
                           
                        
                              —
                           
                           
                              nežymūs sumušimai,
                           
                        
                              —
                           
                           
                              nežymus koto sugedimas,
                           
                        
                              —
                           
                           
                              nežymi koto vidinė drėgmė,
                           
                        
                              —
                           
                           
                              spalvą praradę odelės,
                           
                        
                              —
                           
                           
                              tuščiaviduriai kotai,
                           
                        
                              —
                           
                           
                              auginimo terpės pėdsakai, tačiau nenupjautų pievagrybių koto apačioje gali būti šiek tiek auginimo terpės.
                           
                        
            III.   NUOSTATOS DĖL RŪŠIAVIMO PAGAL DYDĮ
      Dydis nustatomas pagal didžiausią kepurėlės skersmenį ir koto ilgį remiantis šiomis specifikacijomis.
      Mažiausias dydis
      Uždarų kepurėlių, pievagrybių su šydu ir atvirų pievagrybių kepurėlių skersmuo turi būti ne mažesnis kaip 15 mm, o lėkštų pievagrybių – ne mažesnis kaip 20 mm.
      Koto ilgis
      Koto ilgis matuojamas:
      
                  —
               
               
                  atvirų ir lėkštų pievagrybių – nuo lakštelių kepurėlės apačioje,
               
            
                  —
               
               
                  uždarų ir šydą turinčių pievagrybių – nuo šydo.
               
            „Ekstra“ klasės pievagrybius privalu rūšiuoti pagal dydį pagal toliau pateikiamą lentelę, o I ir II klasių pievagrybiai turi atitikti nurodytas dydžių ribas, jeigu jie apibūdinami sąvokomis „maži“, „vidutiniai“ arba „dideli“:
      
                  Uždari, šydą turintys ir atviri pievagrybiai
               
            
                  Kepurėlės skersmuo
               
               
                  Didžiausias koto ilgis
               
            
                  Dydis
               
               
                  Dydžio ribos
               
               
                  Nupjauti pievagrybiai
               
               
                  Nenupjauti pievagrybiai
               
            
                  Maži
               
               
                  15–45 mm
               
               
                  
                     1/2 kepurėlės skersmens
               
               
                  
                     2/3 kepurėlės skersmens
               
            
                  Vidutiuiai
               
               
                  30–65 mm
               
            
                  Dideli
               
               
                  50 mm ir daugiau
               
            
         
      
                  Lėkšti pievagrybiai
               
            
                  Kepurėlės skersmuo
               
               
                  Didžiausias koto ilgis
               
            
                  Dydis
               
               
                  Dydžio ribos
               
               
                  Nupjauti pievagrybiai
               
               
                  Nenupjauti pievagrybiai
               
            
                  Maži
               
               
                  20–55 mm
               
               
                  
                     2/3 kepurėlės skersmens
               
            
                  Dideli
               
               
                  50 mm ir daugiau
               
            IV.   NUOSTATOS DĖL LEISTINŲ NUOKRYPIŲ
      Nurodytos klasės reikalavimų neatitinkančiai produkcijai kiekvienoje siuntoje leidžiami nustatytų ribų kokybės ir dydžio nuokrypiai.
      A.   Leistini kokybės nuokrypiai
      
                  i)
               
               
                  
                     „Ekstra“ klasė
                  5 % pievagrybių skaičiaus ar svorio, neatitinkantys klasės reikalavimų, tačiau atitinkantys I klasės reikalavimus arba išimtiniais atvejais atitinkantys tos klasės leistinus nuokrypius.
               
            
                  ii)
               
               
                  
                     I klasė
                  
                  10 % pievagrybių skaičiaus ar svorio, neatitinkančių klasės reikalavimų, tačiau atitinkančių II klasės reikalavimus arba išimtiniais atvejais atitinkančių tos klasės leistinus nuokrypius.
               
            
                  iii)
               
               
                  
                     II klasė
                  
                  10 % pievagrybių skaičiaus ar svorio be kotų ir 10 % pievagrybių skaičiaus ar svorio, neatitinkančių nei klasės, nei minimalių reikalavimų dėl kitų priežasčių, išskyrus puvimo ar kitokio gedimo paveiktą produkciją, dėl ko ji netinkama vartojimui.
               
            B.   Specifiniai leistini vystymosi stadijos nuokrypiai.
      
                  i)
               
               
                  
                     „Ekstra“ klasė
                  
                  Ankstesniosios ir vėlesniosios vystymosi stadijų grybai gali sudaryti iš viso 5 % pievagrybių skaičiaus ar svorio.
               
            
                  ii)
               
               
                  
                     I klasė
                  
                  Ankstesniosios ir vėlesniosios vystymosi stadijų grybai gali sudaryti iš viso 10 % pievagrybių skaičiaus ar svorio.
               
            
                  iii)
               
               
                  
                     II klasė
                  
                  Kiekvienoje siuntoje gali būti įvairių vystymosi stadijų pievagrybių. Tačiau jeigu nurodoma vystymosi stadija, ankstesniosios ir vėlesniosios vystymosi stadijų grybai gali sudaryti iš viso ne daugiau kaip 25 % pievagrybių skaičiaus ar svorio.
               
            C.   Leistini dydžio nuokrypiai
      Visoms klasėms: 10 % pievagrybių, neatitinkančių nurodytų dydžių, skaičiaus ar svorio.
      V.   NUOSTATOS DĖL PATEIKIMO
      A.   Vienodumas
      Kiekvienos siuntos turinys turi būti vienodas, joje turi būti tik tos pačios kilmės, prekybai skirto tipo, vystymosi stadijos (atsižvelgiant į pirmiau pateiktas IV straipsnio B punkto nuostatas), kokybės ir dydžio (jeigu dydis nurodomas) pievagrybiai.
      Pardavimui skirtose pakuotėse, kurių grynasis svoris neviršija 1 kilogramo, grybai gali būti skirtingų spalvų, jeigu jie yra vienodos kokybės, vystymosi stadijos bei dydžio (jeigu dydis nurodomas) ir jeigu skirtingų spalvų grybai yra tos pačios kilmės.
      Visas siuntos turinys turi būti toks pat kaip ir siuntos turinio matomoji dalis.
      Nukrypstant nuo šiame punkte pirmiau minėtų nuostatų, produktai, kuriems taikomas šis reglamentas gali būti maišomi su įvairių rūšių vaisiais ir daržovėmis pardavimui skirtose pakuotėse neviršijančiose trijų kilogramų grynojo svorio, laikantis Komisijos reglamento (EB) Nr. 48/2003 (1) numatytų sąlygų.
      B.   Įpakavimas
      Pievagrybiai turi būti pakuojami taip, kad produkcija būtų tinkamai apsaugota.
      Siuntos viduje naudojamos medžiagos turi būti naujos, švarios ir tokios kokybės, kad būtų išvengta bet kokios išorinės ar vidinės žalos produkcijai. Naudoti medžiagas, visų pirma popierių arba ženklus su prekinėmis specifikacijomis, galima tik tada, kai spausdinimas ar etikečių klijavimas atliekamas netoksišku rašalu arba klijais.
      Etiketės lipdomos ant kiekvieno produkto turi būti tokios, kad jas nuėmus neliktų nei matomų klijų žymių, nei epidermio defektų.
      Siuntose turi nebūti jokių pašalinių medžiagų, įskaitant auginimo terpės perteklių.
      VI.   ŽENKLINIMO NUOSTATOS
      Ant kiekvienos siuntos vienoje pusėje įskaitomomis, neištrinamomis ir iš išorės matomomis raidėmis turi būti šios nuorodos:
      A.   Tapatumas
      Pakuotojo ir (arba) siuntėjo pavadinimas ir adresas
      Ši nuoroda gali būti pakeista:
      
                  —
               
               
                  bet kokioms pakuotėms, išskyrus fasuotes, oficialiai suteiktu arba patvirtintu kodu esančiu prieš nuorodą „pakuotojas ir (arba) siuntėjas“ arba atitinkamą sutrumpinimą;
               
            
                  —
               
               
                  tik fasuotėms, Bendrijos teritorijoje įsikūrusio pardavėjo, pavadinimu ir adresu su nuoroda kokiu tikslu produkcija supakuota ar atitinkama nuoroda. Šiuo atveju, etiketėje turi taip pat būti pažymėtas pakuotojo ir (arba) siuntėjo kodas. Pirkėjas pateikia visą kontrolės tarnybų reikalaujamą informaciją apie šio kodo reikšmę.
               
            B.   Produkcijos tipas
      
                  —
               
               
                  Jeigu turinys nėra matomas iš išorės:
                  
                              —
                           
                           
                              „dirbtinai išauginti pievagrybiai“,
                           
                        
                              —
                           
                           
                              „nupjauti“ arba „nenupjauti“,
                           
                        
                              —
                           
                           
                              „spalva“, jeigu jie nėra balti,
                           
                        
            
                  —
               
               
                  vystymosi stadija (nebūtina),
               
            
                  —
               
               
                  jeigu pardavimui skirtoje pakuotėje sumaišyti skirtingų spalvų grybai – įvairių spalvų pavadinimai.
               
            C.   Produkcijos kilmė
      
                  —
               
               
                  Kilmės šalis ir pasirinktinai auginimo rajonas arba nacionalinio, regioninio arba vietinio pavadinimo nuoroda,
               
            
                  —
               
               
                  jeigu pardavimui skirtoje pakuotėje sumaišyti skirtingos kilmės įvairių spalvų grybai – šalia atitinkamų spalvų pavadinimų nurodoma kiekviena kilmės šalis.
               
            D.   Komercinės specifikacijos
      
                  —
               
               
                  Klasė,
               
            
                  —
               
               
                  dydis (jeigu dydis nurodomas), išreiškiamas nurodant mažiausią ir didžiausią kepurėlių skersmenis arba sąvokomis „maži“, „vidutiniai“ arba „dideli“,
               
            
                  —
               
               
                  grynasis svoris.
               
            E.   Oficialus kontrolės ženklas (nebūtina)
      Pirmoje pastraipoje minėtų nuorodų nebūtina nurodyti ant siuntų, kai jose esančios pakuotės matomos iš išorės ir ant kiekvienos jų yra šios nuorodos. Ant šių siuntų negali būti žymima niekas, kas galėtų suklaidinti. Kai šios siuntos yra sudėtos ant kilnojamosios platformos, nuorodos turi būti gerai matomose, bent iš dviejų pusių esančiose kortelėse.
      
         (1)  OL L 7, 2003 1 11, p. 65.